Diari Oficial de la Generalitat Valenciana


Sumari del DOGV 6706, del 03-02-2012 (2012/921)

RESOLUCIÓ de 19 de gener de 2012, de la presidenta del Consorci de Museus de la Comunitat Valenciana, per la qual es deleguen determinades competències de la presidència en el gerent del Consorci.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6706

Data del DOGV
:   03-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/921


Data del document
:   19-01-2012

Organisme emissor
:   Consorci de Museus de la Comunitat Valenciana

Tipus de document
:   Resolució

RESOLUCIÓ de 19 de gener de 2012, de la presidenta del Consorci de Museus de la Comunitat Valenciana, per la qual es deleguen determinades competències de la presidència en el gerent del Consorci. [2012/921]  
A fi d'aconseguir mes eficàcia i agilitat en la gestió dels assumptes la competència dels quals té assignada esta Presidència, és fa necessari delegar determinades atribucions que els Estatuts del Consorci de Museus de la Comunitat Valenciana, aprovats per l'Acord del Consell de 5 de març de 1996, li atribuïxen.  
D'acord amb el que disposa l'apartat h), de l'article 13 dels Estatuts, segons el qual, al gerent del Consorci de Museus de la Comunitat Valenciana, li correspon, entre altres, «exercir totes aquelles funcions que per delegació li encomanen el president o el Consell General», és procedent dur a terme l'esmentada delegació.  
En virtut d'això i de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:   
  
Primer  
Es delega en el gerent del Consorci de Museus de la Comunitat Valenciana, l'exercici de les atribucions següents:  
1. Representar el Consorci de Museus de la Comunitat Valenciana davant d'òrgans judicials i administratius, que recull l'article 9 dels estatuts.  
2. Autoritzar els gastos i ordenar els pagaments, que recull l'article 9 dels estatuts.  
3. Actuar com a òrgan de contractació per a aquells contractes d'obres, subministraments i servicis l'import dels quals no excedisca el 30% del pressupost del Consorci, d'acord amb el que establixen els articles 8 i 9 dels estatuts.  
  
Segon  
1. La present delegació d'atribucions podrà ser revocada en qualsevol moment per l'òrgan delegatori, conforme a l'article 63.5 de la Llei del Consell.  
2. Les atribucions que es deleguen per la present resolució podran ser avocades en els termes i amb els requisits que establix l'article 14 de la Llei 30/1992, de 26 de novembre, abans citada.  
  
Tercer  
1. Sempre que es faça ús d'esta delegació d'atribucions, s'haurà de fer constar expressament en la resolució o acte que s'adopte, i es consideraran dictats per l'òrgan delegatori.  
2. Les atribucions que s'exercisquen per delegació no poden ser objecte de delegació en un altre òrgan.  
  
Quart  
Publicar esta delegació en el Diari Oficial de la Comunitat Valenciana, d'acord amb el que preceptua l'article 13.3 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
València, 19 de gener de 2012.- La consellera de Turisme, Cultura i Esport i presidenta del Consell General del Consorci de Museus de la Comunitat Valenciana: Lola Johnson Sastre.